Source: http://docplayer.fi/57284006-Valtatien-4-parantaminen-valilla-joutsa-toivakka-joutsa-viitasammakkoselvitys.html
Timestamp: 2020-02-17 07:02:21+00:00
Document Index: 15996415

Matched Legal Cases: ['KKO ', 'KKO ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Valtatien 4 parantaminen välillä Joutsa Toivakka, Joutsa Viitasammakkoselvitys - PDF Free Download
Download "Valtatien 4 parantaminen välillä Joutsa Toivakka, Joutsa Viitasammakkoselvitys"
1 16T-4 Valtatien 4 parantaminen välillä Joutsa Toivakka, Joutsa Viitasammakkoselvitys Hanna Suominen
2 (10) SISÄLLYS 1 JOHDANTO VIITASAMMAKKO AINEISTO JA MENETELMÄT SELVITYSALUEEN YLEISKUVAUS TULOKSET JA JOHTOPÄÄTÖKSET... 8 KIRJALLISUUS... 9
3 (10) 1 JOHDANTO Tämä viitasammakkoselvitys on laadittu Valtatie 4 Joutsa Toivakka -tiesuunnitelmaa varten. Valtatie 4 perusparannus välillä Joutsa-Toivakka-tiesuunnitelman yhteydessä on laadittu luontoselvitys vuonna Silloin ei ole tehty viitasammakkoselvitystä selvitysalueelta. Tämän selvityksen tarkoituksena oli inventoida viitasammakon (Rana arvalis) esiintyminen selvitysalueella. Selvitysalue sijoittuu Joutsan kuntaan valtatie 4:n varteen Leivonmäen taajaman pohjois- ja eteläpuolelle (Kuva 1). Tiesuunnitelma käsittää noin 15 kilometrin mittaisen alueen. Työn Sito Oy:ltä on tilannut Keski-Suomen ELY-keskus. Kuva 1. Selvitysalueen sijainti.
4 (10) 2 VIITASAMMAKKO Viitasammakko (Rana arvalis) muistuttaa ulkonäöltään hyvin paljon ruskosammakkoa eli tavallista sammakkoa (R. temporaria). Viitasammakkoa tavataan Keski- ja Pohjois- Euroopassa (Gasc ym. 1997). Suomessa lajin levinneisyys kattaa lähes koko maan - pohjoisinta Lappia lukuun ottamatta (Terhivuo 1981, Terhivuo 1993, Ympäristöhallinnon yhteinen verkkopalvelu 2016). Levinneisyysalue ei kuitenkaan ole kovin tarkasti tiedossa, sillä lajin tunnistaminen on vaikeaa. Viitasammakon levinneisyys kattaa lähes koko Suomen. Lajin esiintymistiheyden vaihtelu on kuitenkin suurehkoa (Terhivuo 1993). Viitasammakko suosii elinympäristönään kosteikkoja, pieniä lampia, matalia järvien- ja merenlahtia ja märkiä välipintaisia aapasoita. Viitasammakko ei ole Suomessa uhanalainen, eikä erityisen harvinainen laji. Koska viitasammakko on kuitenkin maailmanlaajuisesti taantunut voimakkaasti ja huomattava osa lajin maailmanlaajuisesta kannasta esiintyy Suomessa, laji on Euroopan unionin alueella tiukasti suojeltu, ja se on EU:n luontodirektiivin liitteen IV (a) laji. Tästä syystä sen lisääntymis- ja levähdyspaikkojen hävittäminen ja heikentäminen on kiellettyä luonnonsuojelulain 49 :n perusteella (Luonnonsuojelulaki 1996). Luonnonsuojelulain 49 :n 3 momentin mukaan alueellinen ELY-keskus voi yksittäistapauksissa myöntää poikkeuksen em. kiellosta luontodirektiivissä (16 artikla) mainituin perustein. Lupa voidaan myöntää vain, jos kyseessä on yleisen edun kannalta tärkeä hanke eikä muuta tyydyttävää ratkaisua ole ja lajin kanta säilyy suotuisana. Viitasammakko tarvitsee rauhallisen talvehtimispaikan ja puhtaita vesialueita lisääntymiseen sekä turvalliset vaellusreitit lisääntymis- ja talvehtimisvesistöjen välillä. Viitasammakko kutee usein erikokoisten lampien ja järvien suo- ja luhtamaisissa osissa. Laji on paikkauskollinen, ja käyttää samoja talvehtimispaikkoja vuodesta toiseen. Talvehtimisalueille voi kerääntyä yksilöitä parin neliökilometrin suuruiselta alueelta, ja pisimmät todetut vaellusmatkat ovat jopa parin kilometrin mittaisia. Keväisin viitasammakot vaeltavat talvehtimispaikoilta lisääntymisalueille ja syksyllä takaisin. Reitin katkaisevat esteet, kuten tiealueet, lisäävät aikuisten yksilöiden kuolleisuutta merkittävästi. Viitasammakolle hyviä ekologisia käytäviä ovat ojien ja purojen varret sekä laajat yhtenäiset metsäalueet. Myös järvet voivat toimia kulkuyhteytenä. 3 AINEISTO JA MENETELMÄT Viitasammakkoselvitys toteutettiin toukokuussa Lähtöaineiston perusteella kartoitettiin lajille potentiaaliset elin- ja lisääntymisympäristöt. Ilmakuvien ja karttojen perusteella paikallistettiin viitasammakon potentiaalisia elinympäristöjä ja käyntikohteita ennen maastoinventointia. Viitasammakkoselvityksen laadinnasta on vastannut MMM Hanna Suominen Sito Oy:stä. Maastoinventointi tehtiin Selvitettävät alueet on esitetty sivujen 4 ja 5 kuvissa (Kuva 2 ja Kuva 3). Kuljetut reitit tallennettiin GPS-laitteella. Sää oli selvitysajankohtana hyvä viitasammakoiden havainnointiin: lämpötila oli + 3 C ja tuuli oli melko vähäistä (4 m/s). Selvitysalueelta ei ole aiempia tiedossa olevia havaintoja viitasammakon esiintymisestä. Selvitys tehtiin rantaviivaa pitkin tai sen läheisyydessä kävellen ja kuuntelemalla viitasammakon lajityypillisiä soidinääniä (koiraiden pulputtava ääntely), pysähtymällä välillä kuuntelemaan sekä etsimällä lajin kutua. Havainnot perustuvat yhteen käyntikertaan ilta-aikaan. Maastotyöt tehtiin noin klo
5 (10) 4 SELVITYSALUEEN YLEISKUVAUS Lähtöaineiston perusteella kartoitettavia kohteita olivat Leivonmäen taajaman eteläpuolella sijaitseva Kangaslampi (Kuva 4), Kangaslammen luoteispuolella noin 200 metrin etäisyydellä Niittysentien varrella sijaitseva kaivettu lampi (Kuva 5), Jaakkolan tilan pohjoispuolella sijaitseva kaivettu lampi (Kuva 6) sekä Rutajärven pohjoisosassa sijaitseva Markunlahti (Kuva 7). Kangaslammen itä- ja etelärannoilla vallitsee rämekasvillisuus ja lampea reunustaa koko matkalta vesikasvillisuus. Kuva 2. Viitasammakon selvitysalueet Leivonmäen taajaman eteläpuolella (Kangaslampi ja Niittysentien varrella sijaitseva kaivettu lampi).
6 (10) Niittysentien varrella sijaitsevan kaivetun lammen reunoilla on vain vähän suojaavaa vesikasvillisuutta. Jaakkolan tilan pohjoispuolella sijaitsevan kaivetun lammen rantoja reunustaa lehtipuusto eikä rantavyöhykkeellä ole juurikaan suojaavaa vesikasvillisuutta. Markunlahden rannoilla vallitsee luhtainen kasvillisuus ja ranta on myös melko matala. Kuva 3. Viitasammakon selvitysalueet hankealueen pohjoisosassa (Markunlahti ja Jaakkolan tilan läheinen kaivettu lampi).
7 (10) Kuva 4. Kangaslammen itäreunaa. Kuva 5. Niittysentien varrella sijaitseva kaivettu lampi.
8 (10) Kuva 6. Jaakkolan tilan pohjoispuolella sijaitseva kaivettu lampi. Kuva 7. Markunlahden rantakasvillisuutta.
9 (10) 5 TULOKSET JA JOHTOPÄÄTÖKSET Uhanalaisrekisterin tietojen mukaan selvitysalueelta ei ollut aiempia tunnettuja havaintoja viitasammakon esiintymisestä. Maastokäynnillä havaittiin viitasammakoiden kutuääntelyä selvitysalueelta yhdestä paikasta Kangaslammelta. Kangaslammen rannoilta havaittiin myös kutua (Kuva 8). Yhteensä viitasammakoita havaittiin kymmenkunta yksilöä. Yksilömäärät on arvioitu, koska havainnointi tehtiin kuuntelemalla äänteleviä yksilöitä ja useat yksilöt olivat samaan aikaan äänessä. Tästä syystä yksilömäärien tarkka laskenta oli haasteellista. Valtatien parantamisesta ei aiheudu haitallisia vaikutuksia viitasammakoiden lisääntymisympäristöön Kangaslammen kohdalla, sillä tielinjaukseen ei tule muutoksia tällä kohdalla. Kuva 8. Kutua Kangaslammen rannalla.
10 (10) KIRJALLISUUS Liukko, U.-M., Henttonen, H., Hanski, I. K., Kauhala, K., Kojola, I. & Kyheröinen, E.-M. 2010: Nisäkkäät. Teoksessa: Rassi, P., Hyvärinen, E., Juslén, A. & Mannerkoski, I. (toim.). Suomen lajien uhanalaisuus. Punainen kirja Ympäristöministeriö & Suomen ympäristökeskus, Helsinki. s Luonnonsuojelulaki / /43/EEC: Neuvoston direktiivi; luonnonvaraisten elinympäristöjen ja luonnonvaraisten eläinten ja kasvien suojelusta; EYVL 1992 L 206. Sierla, L., Lammi, E., Mannila, J. & Nironen, M. 2004: Direktiivilajien huomioon ottaminen suunnittelussa. Suomen ympäristö 742: Suomen ympäristökeskus 2011: Luontodirektiivin lajien esittelyt. Terhivuo, J Sammakkoeläimet ja matelijat. Luonnontieteellinen keskusmuseo, Helsingin yliopisto. Valtion ympäristöhallinto 2017: SYKEn paikkatietoaineistot. FI/Avoin_tieto/Paikkatietoaineistot.
Konstunrannan viitasammakkoselvitys
TAIPALSAAREN KUNTA Konstunrannan viitasammakkoselvitys Raportti FCG SUUNNITTELU JA TEKNIIKKA OY P29913P002 Raportti 1 (8) Mäkelä Tiina Sisällysluettelo 1 Johdanto... 1 2 Viitasammakko... 1 3 Selvitysalue...
Sitowise Oy / Jaakko Kullberg. YKK64262 / Mäntsälän lentokenttäalueen kirjoverkkoperhoskartoitus
Sitowise Oy / Jaakko Kullberg YKK64262 / Mäntsälän lentokenttäalueen kirjoverkkoperhoskartoitus 1/4 2.10.2018 YKK64262 / Sisällys 1 Johdanto... 2 2 Aineisto ja menetelmät... 2 3 Tutkimusalue... 2 4 Tulokset...
TUUSULAN PALOJOENPUISTON VIITASAMMAKKO- JA
TUUSULAN PALOJOENPUISTON VIITASAMMAKKO- JA LIITO-ORAVASELVITYS 2014 Pekka Routasuo 3.6.2014 TUUSULAN PALOJOENPUISTON VIITASAMMAKKO- JA LIITO- ORAVASELVITYS 2014 Sisällys 1 JOHDANTO... 2 2 MENETELMÄT...
Vastaanottaja Pahkavaaran Tuulipuisto Oy. Asiakirjatyyppi Luontoselvitys. Päivämäärä PAHKAVAARAN TUULIVOIMAPUISTON VIITASAMMAKKOSELVITYS
Vastaanottaja Pahkavaaran Tuulipuisto Oy Asiakirjatyyppi Luontoselvitys Päivämäärä 28.04.2016 PAHKAVAARAN TUULIVOIMAPUISTON VIITASAMMAKKOSELVITYS Päivämäärä 28.04.2016 Laatija Tarkastaja Kuvaus Viite Antje
Vastaanottaja Pahkavaaran Tuulipuisto Oy Asiakirjatyyppi Luontoselvitys Päivämäärä 25.05.2018 PAHKAVAARAN TUULIVOIMAPUISTON VIITASAMMAKKOSELVITYS Päivämäärä 25.05.2018 Laatija Tarkastaja Kuvaus Viite Antje